আজ শেষ হচ্ছে মহান একুশের বইমেলা, বিক্রি বেড়েছে শেষ মুহুর্তে
অনেক আশা জাগিয়ে আজ শেষ হচ্ছে মাহন একুশের ঐতিয্যবাহী বইমেলা। হিসাব অনুযায়ী বইমেলার শেষ দিন হওয়ার কথা ছিল বৃহস্পতিবার। কিন্তু মেলার সময় বেড়েছে আরো দুইদিন - শুক্রবার ও শনিবার পর্যন্ত। প্রধানমন্ত্রী শেখ হাসিনার নির্দেশে অমর একুশে বইমেলা ২০২৪-এর সময়সীমা দুদিন বাড়ানো হয়েছে। তাই যেন ‘শেষ হয়েও হইল না শেষ’ আমেজ।

গতকালই বিদয়ের চ’ড়ান্ত বাশী বেহে গেছে –এমন একটা ভাব ছিল সবার মধ্যে। তবে আগের বছরগুলোতে যা হয়, শেষ সময়ে এসে অনেকে বই কিনেন। এবারও তাই হচ্ছে। গতকাল ছিল বইমেলার বর্ধিত সময়ের প্রথম দিন। শেষ সময়ে অনেকেই মেলা ঘুরে দেখছেন যারা এতদিন আসতে পারেননি নানা কাজে জড়িয়ে পড়ায়। আজ শনিবারও  মেলায় থাকবে জনস্রোত। আজ বইমেলার ৩১তম দিনে মেলা শুরু হবে বেলা ১১টায়, চলবে রাত ৯টা পর্যন্ত।

গতকাল মেলায় আসা কয়েকজন পাঠক বলেন, বইমেলার সময় বাড়ানোর কারণে অনেকেই অনেকটা স্বচ্ছন্দে মেলা ঘুরে দেখতে পারছেন। গতকাল  শুক্রবার মেলায় ভালোই বিক্রি হয়েছে। আজ শনিবার মেলার শেষ দিনে  ভরপুর পাঠক আর ক্রেতায়- এমনটাই প্রত্যাশা করছেন সবাই। বিক্রিও খুব ভালো হবে বলে আশা করছেন প্রকাশকরা।

গতকাল একুশে বইমেলায় অন্যপ্রকাশের প্যাভিলিয়নে কবি কামাল চৌধুরীর নতুন কাব্যগ্রন্থ ‘প্রতিপৃষ্ঠা নদীর জীবন’-এর মোড়ক উন্মোচিত হয়। এবারের বইমেলায় গীতিকবি রশিদা আক্তারের চারটি গ্রন্থের মোড়ক উন্মোচন হয়। এসেছে সাংবাদিক ও লেখক জান্নাতুল বাকেয়া কেকার ‘ভাষা আন্দোলনের সাত দশক : জানা অজানা’ বইটি।

আজ  শনিবার অমর একুশে বইমেলার সমাপনী দিন। মেলা শুরু হবে সকাল ১১টায় এবং চলবে রাত ৯টা পর্যন্ত। বিকেল ৫টায় সমাপনী অনুষ্ঠানে শুভেচ্ছা ভাষণ দেবেন  একাডেমির মহাপরিচালক কবি মুহম্মদ নূরুল হুদা। প্রতিবেদন উপস্থাপন করবেন ‘অমর একুশে বইমেলা ২০২৪’-এর সদস্য-সচিব ডা. কে এম মুজাহিদুল ইসলাম। প্রধান অতিথি হিসেবে উপস্থিত থাকবেন প্রধানমন্ত্রীর শিক্ষা ও সংস্কৃতি বিষয়ক উপদেষ্টা কামাল আবদুল নাসের চৌধুরী। বিশেষ অতিথি হিসেবে থাকবেন সংস্কৃতি বিষয়ক মন্ত্রণালয়ের সচিব খলিল আহমদ। সভাপতিত্ব করবেন বাংলা একাডেমির সভাপতি কথাসাহিত্যিক সেলিনা হোসেন।

অনুষ্ঠানে চিত্তরঞ্জন সাহা স্মৃতি পুরস্কার, মুনীর চৌধুরী স্মৃতি পুরস্কার, রোকনুুজ্জামান খান দাদাভাই স্মৃতি পুরস্কার এবং শিল্পী কাইয়ুম চৌধুরী স্মৃতি পুরস্কার প্রদান করা হবে।


অনেক আশা জাগিয়ে আজ শেষ হচ্ছে মাহন একুশের ঐতিয্যবাহী বইমেলা। হিসাব অনুযায়ী বইমেলার শেষ দিন হওয়ার কথা ছিল বৃহস্পতিবার। কিন্তু মেলার সময় বেড়েছে আরো দুইদিন - শুক্রবার ও শনিবার পর্যন্ত। প্রধানমন্ত্রী শেখ হাসিনার নির্দেশে অমর একুশে বইমেলা ২০২৪-এর সময়সীমা দুদিন বাড়ানো হয়েছে। তাই যেন ‘শেষ হয়েও হইল না শেষ’ আমেজ।